Karya ta kare: Miyagun da suka halaka shugabar matan jam’iyyar PDP sun shiga hannu ▷ Legit.ng
Karya ta kare: Miyagun da suka halaka shugabar matan jam’iyyar PDP sun shiga hannu
7 months ago 4903 views by Muhammad Auwal
Rundunar Yansandan Najeriya ta sanar da kama wasu miyagu mutane shida da ake zargi da halaka wata mata, shugabar jam’iyyar PDP, Salome Abu ta hanyar konata da ranta kurmus.
Kamfanin dillancin labarun Najeriya, NAN, ta ruwaito a ranar 18 ga watan Nuwambar 2019 ne wasu miyagu suka afka gidan Salome Abu dake garin Ochadamu a karamar hukumar Ofu na jahar Kogi, inda suka banka ma gidan wuta.
Kaakakin ya bayyana cewa jami’an Yansandan sun kama miyagun ne a ranar Juma’a, 22 ga watan Nuwamba, inda yace sun fara gudanar da cikakken bincike a kan mutanen domin su gano iya rawar da suka taka wajen kisan matar.
A ranar Lahadi ne shugaban kasa Muhammadu Buhari ya umarci Yansanda su tabbata sun kama miyagun da suka kashe wannan matar domin su tabbatar da an hukuntasu kamar yadda doka ta tanada.
A wani labarin kuma, rundunar Yansandan jahar Osun ta sanar da kama wata mata mai suna Rukayat Abulraheem mai shekaru 33 a garin Osogbo, babban birnin jahar Osun biyo baya zarginta da ake yi da halaka dan cikinta.
Har yanzu babu tabbataccen hujja da uwar ta bayar na aikata ma dan da ta haifa wannan aika aika, amma Yansanda sun bayyana matar ta kashe Abdulganiyu ne a ranar 17 ga watan Nuwamba ta hanyar hankada shi cikin rijiya.
Sai dai bayan Yansanda sun kamata, sun gudanar da bincike a kanta, sa’annan suka gurfanar da ita gaban kotu a ranar Juma’ar da ta gabata, amma a yayin zaman kotun, sai lauyanta, Galadima Adeoye ya bukaci Yansanda su je su sake gudanar da bincike yadda ya kamata.
Nigeria Police Latest NewsHausa NewsKisaKogi Elections 2019
29 minutes ago 484 views
55 minutes ago 12967 views
56 minutes ago 4922 views
an hour ago 8220 views
an hour ago 13582 views
55 minutes ago 1530 views
50 minutes ago 53868 views
Gwamnan PDP ya dauko hayan matsafa daga Indiya domin su taimakeshi a zabe